pythainlp/thaigov-v2-corpus-22032023 huggingface dataset:
วันอังคารที่ 25 พฤษภาคม 2564
รมว.ยุติธรรม รับมอบต้นมะค่าโมงจากกระทรวงทรัพยากรธรรมชาติและสิ่งแวดล้อม เนื่องในวันต้นไม้ประจำปีของชาติ พ.ศ. ๒๕๖๔
นายสมศักดิ์ เทพสุทิน รัฐมนตรีว่าการกระทรวงยุติธรรม รับมอบต้นมะค่าโมงจากนายนพดล ฮมแสน ผู้อำนวยการกองการอนุญาต กรมป่าไม้ ผู้แทนกระทรวงทรัพยากรธรรมชาติและสิ่งแวดล้อม เนื่องในวันต้นไม้ประจำปีของชาติ พ.ศ. ๒๕๖๔
ในวันอังคารที่ ๒๕ พฤษภาคม ๒๕๖๔ เวลา ๐๘.๓๐ น. ณ โถงกลาง ชั้น ๒ อาคารกระทรวงยุติธรรม ถนนแจ้งวัฒนะ กรุงเทพฯ นายสมศักดิ์ เทพสุทิน รัฐมนตรีว่าการกระทรวงยุติธรรม รับมอบต้นมะค่าโมงจากนายนพดล ฮมแสน ผู้อำนวยการกองการอนุญาต กรมป่าไม้ ผู้แทนกระทรวงทรัพยากรธรรมชาติและสิ่งแวดล้อม เนื่องในวันต้นไม้ประจำปีของชาติ พ.ศ. ๒๕๖๔ โดยมีนายสำรวม บุญเสริม ผู้เชี่ยวชาญเฉพาะด้านบริหารทรัพยากรบุคคล เข้าร่วมด้วย
สำหรับกล้าไม้ที่กระทรวงทรัพยากรธรรมชาติและสิ่งแวดล้อม ได้นำมามอบให้กระทรวงยุติธรรม ประกอบด้วย ๕ พันธุ์ไม้ คือ มะค่าโมง เหลืองปรีดียาธร มะฮอกกานีใบใหญ่ พะยูง และกระถินเทพา รวมจำนวน ๑๐๑ ต้น ทั้งนี้ กระทรวงทรัพยากรธรรมชาติและสิ่งแวดล้อม ได้นำส่งกล้าไม้ให้กับคณะรัฐมนตรี ในวันที่ ๒๕ พฤษภาคม ๒๕๖๔ ก่อนการประชุมคณะรัฐมนตรี เพื่อร่วมกันปลูกต้นไม้ ในวันต้นไม้ประจำปีของชาติ พ.ศ. ๒๕๖๔ ซึ่งตรงกับวันที่ ๒๖ พฤษภาคม ๒๕๖๔ ตามโครงการและกิจกรรมปลูกต้นไม้และปลูกป่าเฉลิมพระเกียรติเนื่องในโอกาสมหามงคลพระราชพิธีบรมราชาภิเษก ภายใต้ชื่อ “รวมใจไทย ปลูกต้นไม้ เพื่อแผ่นดิน” สืบสานสู่ ๑๐๐ ล้านต้น เพื่อเป็นการสร้างและกระตุ้นให้ประชาชนและหน่วยงานทุกภาคส่วนได้มีส่วนร่วมในการฟื้นฟูทรัพยากรป่าไม้ของชาติ ตลอดจนช่วยป้องกันและลดผลกระทบจากการเปลี่ยนแปลงทางสภาพภูมิอากาศ ลดมลภาวะเป็นพิษจากฝุ่นและหมอกควัน ช่วยให้อากาศกลับมาสะอาดเพื่อให้ประชาชนมีสุขภาพที่ดีต่อไป
วันอังคารที่ 25 พฤษภาคม 2564
ครม. อนุมัติกรอบวงเงิน 311 ล้านบาท เป็นค่าใช้จ่ายป้องกันไวรัสโควิด-19 ในเรือนจำและทัณฑสถานทั่วประเทศ
ครม. อนุมัติกรอบวงเงิน 311 ล้านบาท เป็นค่าใช้จ่ายป้องกันไวรัสโควิด-19 ในเรือนจำและทัณฑสถานทั่วประเทศ
นายอนุชา บูรพชัยศรี โฆษกประจำสำนักนายกรัฐมนตรี เปิดเผยที่ประชุมคณะรัฐมนตรีวันนี้ อนุมัติกรอบวงเงิน 311,650,300 บาท เป็นค่าใช้จ่ายในการแก้ไขและป้องกันโรคติดเชื้อไวรัสโคโรนา 2019 ในเรือนจำและทัณฑสถานทั่วประเทศ จำนวน 5 รายการ ประกอบด้วย
-ค่าชุดตรวจไวรัสโควิด-19 แบบ RT PCR จำนวน 100,000 ชุดเป็นเงิน 80 ล้านบาท
-ค่าก่อสร้างโรงพยาบาลสนามรองรับผู้ป่วยวิกฤติในเขตกรุงเทพและปริมณฑล จำนวน 2 แห่งเป็นเงิน 51,967,200 บาท
-ค่าก่อสร้างโรงพยาบาลสนามประจำเขตกลุ่มเรือนจำและทัณฑสถาน จำนวน 10 แห่ง เป็นเงิน 92,680,000 บาท
-ค่าก่อสร้างและปรับปรุงห้องกักกันโรคประจำเรือนจำและทัณฑสถานจำนวน 65 แห่ง เป็นเงิน 49,835,500 บาท
-ค่าวัสดุ อุปกรณ์ป้องกันโรคติดต่อจากเชื้อไวรัสโควิด-19 ในเรือนจำและทัณฑสถาน เป็นเงิน 37,167,600 บาท
สำหรับการจัดหายาฟาวิพิราเวียสำหรับผู้ติดเชื้อนั้น ให้กรมราชทัณฑ์ดำเนินการตามแนวปฏิบัติโดยขอรับการสนับสนุนยาจากกระทรวงสาธารณสุขโดยตรงและเร่งด่วน
นายอนุชา กล่าวว่า “สืบเนื่องจากปัญหาการติดเชื้อไวรัส โควิด-19 ในเรือนจำและทัณฑสถานหลายแห่ง จึงจำเป็นต้องก่อสร้างปรับปรุงสถานที่ พร้อมจัดหาวัสดุอุปกรณ์เพื่อแก้ไขและป้องกันการระบาดของโรคติดเชื้อไวรัส โควิด-19 ในเรือนจำและทัณฑสถานทั่วประเทศ นายกรัฐมนตรีจึงได้มีบัญชาเห็นชอบให้ ใช้จ่ายงบประมาณรายจ่ายประจำปีงบประมาณ งบกลาง รายการค่าใช้จ่ายในการบรรเทา แก้ไขปัญหา และเยียวยาผู้ได้รับผลกระทบจากการระบาดโรคติดเชื้อไวรัส โควิด-19 โดยให้กรมราชทัณฑ์เร่งจัดทำแผนปฏิบัติการและแผนการใช้จ่ายงบประมาณเท่าที่จำเป็นและเหมาะสมด้วย”
............
วันจันทร์ที่ 24 พฤษภาคม 2564
รมว.วธ ร่วมประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ ๑/๒๕๖๔
การประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ ๑/๒๕๖๔ ผ่านระบบเครือข่ายการประชุมทางไกลวิดีโอคอนเฟอเรนซ์ (Video Conference)
วันที่ ๒๔ พฤษภาคม ๒๕๖๔ เวลา ๑๐.๓๐ น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ ๑/๒๕๖๔ โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เข้าร่วมการประชุม ณ ห้องประชุม ๓๐๑ ชั้น ๓ ตึกบัญชาการ ๑ ทำเนียบรัฐบาล
และมีนางยุพา ทวีวัฒนะกิจบวร ปลัดกระทรวงวัฒนธรรม เข้าร่วมประชุม ผ่านระบบเครือข่ายการประชุมทางไกลวิดีโอคอนเฟอเรนซ์ (Video Conference) ณ ห้องประชุมชั้น ๑๗ อาคารกระทรวงทรัพยากรธรรมชาติและสิ่งแวดล้อม โดยมี นายประทีป เพ็งตะโก อธิบดีกรมศิลปากร กรรมการผู้ทรงคุณวุฒิ และเจ้าหน้าที่ที่เกี่ยวข้องเข้าร่วมประชุม
วันจันทร์ที่ 24 พฤษภาคม 2564
อนุทิน เยี่ยมศูนย์ฉีดวัคซีนกลางบางซื่อ ทดลองระบบวันแรกให้กับบุคลากรขนส่งสาธารณะ
รองนายกรัฐมนตรีและรัฐมนตรีว่าการกระทรวงสาธารณสุข ตรวจเยี่ยมศูนย์ฉีดวัคซีนกลางบางซื่อ ทดลองระบบฉีดวัคซีนโควิด 19 ในกลุ่มผู้ให้บริการขนส่งสาธารณะวันแรกตั้งเป้า 3,000-5,000 คน ครึ่งวันมีผู้เข้ารับบริการกว่า 1,000 คน
วันนี้ (24 พฤษภาคม 2564) ที่ศูนย์ฉีดวัคซีนกลางบางซื่อ กรุงเทพมหานคร นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า วันนี้ มาตรวจเยี่ยมการทดลองระบบฉีดวัคซีนโควิด 19 ในส่วนที่กระทรวงสาธารณสุขร่วมมือกับกระทรวงคมนาคม จัดบริการสำหรับกลุ่มบุคลากรขนส่งสาธารณะซึ่งถือว่าเป็นกลุ่มที่มีความเสี่ยงสูง เพื่อให้เกิดความปลอดภัยทั้งผู้ขับขี่และผู้โดยสาร จากการทดลองระบบก่อนเปิดให้บริการอย่างเต็มรูปแบบในวันที่ 7 มิถุนายน 2564 ภาพรวมถือว่าเป็นที่น่าพอใจ พร้อมให้บริการได้อย่างรวดเร็วในวันจริง โดยในระยะแรกได้เปิดให้บริการแก่บุคลากรด้านขนส่งสาธารณะ เช่น แท็กซี่ รถเมล์ เรือโดยสาร รถทัวร์ มอเตอร์ไซค์รับจ้าง รวมถึงกลุ่มผู้ให้บริการส่งอาหาร และองค์กรใหญ่ๆ ส่วนราชการที่มีบุคลากรในสังกัดจำนวนมาก เพื่อแบ่งเบาภาระของสถานพยาบาลที่จะต้องให้บริการประชาชนทั่วไปไม่ให้เกิดความแออัด ส่วนในระยะต่อไป จะเปิดระบบOnsite Registration ตามนโยบายที่ต้องการให้ทุกคนเข้าถึงบริการวัคซีนได้อย่างสะดวก รวดเร็ว
นายอนุทินกล่าวต่อว่า ในครึ่งวันเช้าวันนี้มีผู้ที่เข้ารับบริการฉีดวัคซีนแล้วกว่า 1,000 คน พบผู้ที่มีอาการหลังฉีดวัคซีนที่เกิดขึ้นได้ซึ่งเป็นเรื่องปกติเพียง 8 คน ส่วนใหญ่มีอาการเวียนศีรษะ และ 1 ราย มีผื่นขึ้น ไม่มีอาการรุนแรงแต่อย่างใดและในช่วงบ่ายวันนี้ มีผู้ที่ลงทะเบียนเข้ารับการฉีดวัคซีนอีกจำนวน 3,900 คน และจะปรับจำนวนผู้เข้ารับบริการเพิ่มขึ้นในวันต่อไป
“ขอขอบคุณทุกคนที่พร้อมใจเข้ามาฉีดวัคซีน ขอให้ประชาชนมั่นใจว่าวัคซีนที่กระทรวงสาธารณสุขจัดหามาให้เป็นวัคซีนที่ดี เหมาะสม มีประสิทธิภาพและความปลอดภัย มีวัคซีนเพียงพอสำหรับทุกคน” นายอนุทินกล่าว
********************** 24 พฤษภาคม 2564
วันอังคารที่ 25 พฤษภาคม 2564
รมว.แรงงาน คาดโทษ เจ้าหน้าที่รัฐ หากละเลยไม่ตรวจสอบ จับกุม ดำเนินคดี คนต่างด้าว และนายจ้างที่กระทำผิด มีโทษผิดวินัย และอาจได้รับโทษทางอาญา
กระทรวงแรงงานออกประกาศ เรื่อง มาตรการควบคุมการทำงานของคนต่างด้าวในสถานการณ์การแพร่ระบาดของโรคติดเชื้อไวรัสโคโรนา 2019 ลงวันที่ 24 พฤษภาคม 2564
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า เมื่อวันที่ 24 พฤษภาคม 2564 ได้ออกประกาศกระทรวงแรงงาน เรื่อง มาตรการควบคุมการทำงานของคนต่างด้าวในสถานการณ์การแพร่ระบาดของโรคติดเชื้อไวรัสโคโรนา 2019 ลงวันที่ 24 พฤษภาคม 2564 โดยประกาศดังกล่าวมีวัตถุประสงค์เพื่อควบคุมการทำงานของคนต่างด้าวและป้องกันการลักลอบทำงานโดยไม่ได้รับอนุญาตในสถานการณ์การแพร่ระบาดของโรคโควิด - 19 ซึ่งอาจส่งผลกระทบต่อชีวิตและสุขภาพอนามัยของประชาชน ตลอดจนความมั่นคงทางเศรษฐกิจของประเทศ รวมทั้งย้ำเตือนให้เจ้าหน้าที่ปฏิบัติหน้าที่อย่างเต็มความสามารถ หากพบว่าเจ้าหน้าที่พบการกระทำความผิดแล้วไม่ดำเนินการตรวจสอบ ปราบปราม จับกุม หรือดำเนินคดีกับคนต่างด้าว และนายจ้าง/สถานประกอบการ จะถือว่ากระทำผิดวินัย และอาจได้รับโทษทางอาญา ตามประมวลกฎหมายอาญา
“พล.อ.ประยุทธ์ จันทร์โอชา นายกรัฐมนตรี และพล.อ. ประวิตร วงษ์สุวรรณ รองนายกรัฐมนตรี ในฐานะที่กำกับดูแลกระทรวงแรงงาน สั่งการให้กระทรวงแรงงาน กระทรวงมหาดไทย และสำนักงานตำรวจแห่งชาติ บูรณาการการทำงานร่วมกันเพื่อป้องกัน และแก้ไขปัญหาสถานการณ์การแพร่ระบาดโควิด 19 ในกลุ่มแรงงานต่างด้าว ทั้งยังกำชับเจ้าหน้าที่ หากพบว่ามีการละเว้นการปฏิบัติหน้าที่ จะมีโทษทางวินัย และโทษทางอาญาไม่มีละเว้น นอกจากนี้ กระทรวงแรงงานขอฝากถึงพี่น้องแรงงานต่างด้าว ให้เคารพกฎหมายของประเทศไทย อย่าลักลอบทำงานโดยผิดกฎหมาย เพราะหากเป็นแรงงานต่างด้าวที่อยู่ในราชอาณาจักรและทำงานอย่างถูกกฎหมายแล้ว กรณีเจ็บป่วย หรือติดเชื้อโควิด -19 จะได้รับการคุ้มครองและรักษาตามสิทธิประกันสุขภาพ หรือหากอยู่ในกิจการที่มีประกันสังคม จะถือเป็นผู้ประกันตนและได้รับการดูแลรักษาตามสิทธิ ไม่ต่างจากคนไทย ทั้งสามารถทำงานอย่างมีเกียรติ มีศักดิ์ศรี ไม่ต้องคอยหลบหนีการตรวจสอบของเจ้าหน้าที่” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร รองปลัดกระทรวงแรงงาน รักษาราชการแทนอธิบดีกรมการจัดหางาน กล่าวว่า กรมการจัดหางานมีเจ้าหน้าที่ตรวจสอบ ปราบปราม จับกุม หรือดำเนินคดีกับคนต่างด้าว และนายจ้าง/สถานประกอบการที่กระทำความผิดตามพระราชกำหนดการบริหารจัดการการทำงานของคนต่างด้าว พ.ศ. 2560 และที่แก้ไขเพิ่มเติม ซึ่งนายจ้างที่รับคนต่างด้าวเข้าทำงานโดยไม่มีใบอนุญาตทำงาน มีโทษปรับตั้งแต่ 10,000 – 100,000 บาท ต่อคนต่างด้าวหนึ่งคน หากทำผิดซ้ำมีโทษถึงจำคุก และห้ามจ้างคนต่างด้าวทำงานอีก 3 ปี ส่วนคนต่างด้าวที่ลักลอบทำงานโดยไม่ได้รับอนุญาตมีโทษปรับตั้งแต่ 5,000 - 50,000 บาท และถูกส่งตัวกลับออกไปนอกราชอาณาจักร และไม่สามารถขอรับใบอนุญาตทำงานได้จนกว่าจะพ้นโทษมาแล้วเป็นระยะเวลา 2 ปี
ทั้งนี้ ผู้ใดพบเห็นหรือสงสัยว่ามีคนต่างด้าวลักลอบทำงานผิดกฎหมาย สามารถแจ้งเบาะแสได้ที่สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1-10 หรือ สายด่วนกระทรวงแรงงาน โทร. 1506 กด 2 กรมการจัดหางาน สายด่วนกรมการจัดหางาน โทร. 1694
วันอังคารที่ 25 พฤษภาคม 2564
สธ. เผยโรงพยาบาลบุษราคัม เดินหน้าเตรียมเฟส 2 คืบหน้า มากกว่า 70 เปอร์เซ็นต์
กระทรวงสาธารณสุข เผยโรงพยาบาลบุษราคัมเดินหน้าขยายเตียงเฟส 2 จำนวน 1,080 เตียง ขณะนี้คืบหน้ากว่า 70 เปอร์เซ็นต์ คาดว่าจะเปิดรับผู้ป่วยได้ภายในสัปดาห์นี้ ส่วนบุคลากรทางการแพทย์ชุดที่สองเตรียมทยอยเข้าปฏิบัติงานในวันพรุ่งนี้
กระทรวงสาธารณสุข เผยโรงพยาบาลบุษราคัมเดินหน้าขยายเตียงเฟส 2 จำนวน 1,080 เตียง ขณะนี้คืบหน้ากว่า 70 เปอร์เซ็นต์ คาดว่าจะเปิดรับผู้ป่วยได้ภายในสัปดาห์นี้ ส่วนบุคลากรทางการแพทย์ชุดที่สองเตรียมทยอยเข้าปฏิบัติงานในวันพรุ่งนี้
วันนี้ (25 พฤษภาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข เปิดเผยภายหลังติดตามความคืบหน้าโรงพยาบาลบุษราคัมที่ดูแลผู้ป่วยโควิด 19 โดยเฉพาะ ว่าโรงพยาบาลบุษราคัมได้เปิดรับและดูแลผู้ป่วยโควิด 19 มาแล้ว 11 วัน มีผู้ป่วยเข้ารับรักษา รวม 822 ราย ในจำนวนนี้เป็นผู้ป่วยกลุ่มอาการเล็กน้อย 536 ราย กลุ่มอาการปานกลาง 198 ราย ส่งต่อรักษา 31 ราย ขณะนี้ยังอยู่ระหว่างรักษา 734 ราย รักษาหายแพทย์อนุญาตให้กลับบ้านแล้ว 57 ราย โดยภาพรวมการดำเนินงานเป็นไปอย่างคล่องตัว ด้วยความพร้อมของสถานที่ วัสดุ อุปกรณ์ ระบบการสื่อสารภายใน ระบบติดตามดูแลผู้ป่วยผ่านกล้องวงจรปิด และระบบสุขอนามัยสิ่งแวดล้อม รวมถึงความเชี่ยวชาญของบุคลากร โดยบุคลากรชุดแรกที่ปฏิบัติงาน เริ่มทยอยกลับไปปฏิบัติงานต้นสังกัดแล้ว และชุดที่สองจากจังหวัดต่างๆ อาทิ โรงพยาบาลสระบุรี โรงพยาบาลแพร่ โรงพยาบาลสมเด็จพระยุพราชเดชอุดม โรงพยาบาลอินทร์บุรี โรงพยาบาลมหาสารคาม โรงพยาบาลพุทธโสธร โรงพยาบาลยะลา เป็นต้น จะทยอยหมุนเวียนเข้ามาปฏิบัติหน้าที่เพื่อความต่อเนื่องในวันพรุ่งนี้ ในส่วนการเตรียมความพร้อมขยายเตียงผู้ป่วยเฟส 2 อีก 1,080 เตียง เพื่อรองรับผู้ป่วยที่มีจำนวนเพิ่มขึ้น ขณะนี้คืบหน้าไปกว่า ร้อยละ 70 คาดว่าจะเปิดรับผู้ป่วยได้ภายในสัปดาห์นี้
“ขอขอบคุณทีมงานและบุคลากรทางการแพทย์ทุกคนที่เสียสละเป็นจิตอาสา รวมพลังทุ่มเททำงานกันอย่างเต็มที่ในการดูแลรักษาผู้ป่วย มีหลายรายที่หายดีและกลับบ้านได้แล้ว ทั้งนี้เป็นภารกิจของกระทรวงสาธารณสุขในการดูแลรักษาผู้ติดเชื้อทุกรายอย่างเต็มประสิทธิภาพ เพื่อลดความสูญเสียจากสถานการณ์โรควิด 19 และเราจะผ่านพ้นวิกฤตินี้ไปด้วยกัน” นายแพทย์เกียรติภูมิกล่าว
*************************************** 25 พฤษภาคม 2564
********************************
วันอังคารที่ 25 พฤษภาคม 2564
ผู้ช่วยรัฐมนตรี วธ. มอบอาหารกลางวันและเวชภัณฑ์ทางการแพทย์ให้กับโรงพยาบาลสมุทรปราการ เพื่อเป็นกำลังใจแก่บุคลากรทางการแพทย์ ภายใต้โครงการ "ปันน้ำใจ คนไทยไม่ทิ้งกัน"
มอบอาหารกลางวันและเวชภัณฑ์ทางการแพทย์ให้กับโรงพยาบาลสมุทรปราการ เพื่อเป็นกำลังใจแก่บุคลากรทางการแพทย์ ภายใต้โครงการ "ปันน้ำใจ คนไทยไม่ทิ้งกัน"
วันที่ ๒๕ พฤษภาคม ๒๕๖๔ เวลา ๑๑.๐๐ น. นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม มอบอาหารกลางวันและเวชภัณฑ์ทางการแพทย์ให้กับโรงพยาบาลสมุทรปราการ เพื่อเป็นกำลังใจแก่บุคลากรทางการแพทย์ ภายใต้โครงการ "ปันน้ำใจ คนไทยไม่ทิ้งกัน" โดยมี นางสาวอภิรดี การะเกต หัวหน้างานบริหารทั่วไปโรงพยาบาลสมุทรปราการ เป็นผู้รับมอบ ณ ตึกผู้ป่วยนอก ชั้น ๑ โรงพยาบาลสมุทรปราการ จังหวัดสมุทรปราการ โดยมี นายโกวิท ผกามาศ ผู้ตรวจราชการกระทรวงวัฒนธรรม นางจริญญา จักรกาย ผู้อำนวยการกองเฝ้าระวังทางวัฒนธรรม และเจ้าหน้าที่ที่เกี่ยวข้องเข้าร่วม
วันอังคารที่ 25 พฤษภาคม 2564
ยุติธรรม ประชุมขับเคลื่อนแผนจัดการเรื่องราวร้องทุกข์กรณีถูกกระทำทรมานและถูกบังคับให้หายสาบสูญ ครั้งที่ ๑/๒๕๖๔
นายวัลลภ นาคบัว รองปลัดกระทรวงยุติธรรม หัวหน้ากลุ่มภารกิจด้านบริหารความยุติธรรม เป็นประธานการประชุมคณะกรรมการจัดการเรื่องราวร้องทุกข์กรณีถูกกระทำทรมานและถูกบังคับให้หายสาบสูญ ครั้งที่ ๑/๒๕๖๔
ในวันจันทร์ที่ ๒๔ พฤษภาคม ๒๕๖๔ เวลา ๑๐.๐๐ น. ณ ห้องประชุม ๑๐-๐๑ อาคารที่ทำการกระทรวงยุติธรรม นายวัลลภ นาคบัว รองปลัดกระทรวงยุติธรรม หัวหน้ากลุ่มภารกิจด้านบริหารความยุติธรรม เป็นประธานการประชุมคณะกรรมการจัดการเรื่องราวร้องทุกข์กรณีถูกกระทำทรมานและถูกบังคับให้หายสาบสูญ ครั้งที่ ๑/๒๕๖๔ โดยมี นายเรืองศักดิ์ สุวารี อธิบดีกรมคุ้มครองสิทธิและเสรีภาพ นางทัศนีย์ เปาอินทร์ รองอธิบดีกรมคุ้มครองสิทธิและเสรีภาพ เข้าร่วมฯ ผ่านระบบการประชุมทางไกล (Video Conterence) ร่วมกับ พันตำรวจโท กรวัชร์ ปานประภากร อธิบดีกรมสอบสวนคดีพิเศษ ศาสตราจารย์ณรงค์ ใจหาญ รองอธิบดีกรมองค์การระหว่างประเทศ รองเลขาธิการคณะกรรมการสิทธิมนุษยชนแห่งชาติ และเจ้าหน้าที่จากหน่วยงานที่เกี่ยวข้องเข้าร่วม เพื่อรับทราบผลการดำเนินงานของคณะกรรมการจัดการเรื่องราวร้องทุกข์ กรณีถูกกระทำทรมานและถูกบังคับให้หายสาบสูญ ประจำปี ๒๕๖๓ และผลการดำเนินงานของคณะอนุกรรมการฯ ปี ๒๕๖๔ (ช่วงครึ่งปีแรก) รวมทั้งพิจารณาแผนการดำเนินงานของคณะอนุกรรมการฯ ปี ๒๕๖๔ (ช่วงครึ่งปีหลัง) และพิจารณาปรับปรุงคำสั่งแต่งตั้งคณะอนุกรรมการคัดกรองฯ
ในการนี้ คณะกรรมการฯ ได้มีมติรับทราบผลการดำเนินงานของคณะอนุกรรมการฯ ปี 2564 (ช่วงครึ่งปีแรก) และเห็นชอบแผนการดำเนินงานของคณะอนุกรรมการฯ ปี ๒๕๖๔ (ช่วงครึ่งปีหลัง) อีกทั้งเห็นชอบให้มีการปรับปรุงคำสั่งคณะอนุกรรมการคัดกรองฯ โดยเปลี่ยนแปลงองค์ประกอบคณะอนุกรรมการจาก ผู้แทนสถาบันนิติวิทยาศาสตร์เป็น นายแพทย์สาธารณสุขประจำจังหวัดที่เกิดเหตุ หรือ หัวหน้าแผนกนิติเวชในโรงพยาบาลจังหวัดที่เกิดเหตุ เพื่อให้การเก็บพยานหลักฐานเป็นไปอย่างรวดเร็วและทันต่อเหตุการณ์ พร้อมทั้ง เห็นชอบให้มีการเปลี่ยนแปลงองค์ประกอบคณะอนุกรรมการจากผู้แทนยุติธรรมจังหวัด เป็นผู้แทนยุติธรรมจังหวัดที่เกิดเหตุ เพื่อให้สอดคล้องกับการปฏิบัติงานจริง นอกจากนี้ ยังเพิ่มเติมอำนาจหน้าที่ของคณะอนุกรรมการคัดกรองทุกข์ ในการตรวจสอบข้อมูล แสวงหาข้อเท็จจริง และพยานหลักฐาน เพื่อประกอบคำร้องกรณีถูกกระทำทรมานและถูกบังคับให้หายสาบสูญด้วย
วันจันทร์ที่ 24 พฤษภาคม 2564
รมช.มนัญญา ไทยเศรษฐ์ รับมอบกล้าไม้ จากกรมป่าไม้ เนื่องในโอกาสวันต้นไม้ ประจำปี 2564
รมช.มนัญญา ไทยเศรษฐ์ รับมอบกล้าไม้ จากกรมป่าไม้ เนื่องในโอกาสวันต้นไม้ ประจำปี 2564
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ รับมอบกล้าไม้ จากกรมป่าไม้ กระทรวงทรัพยากรธรรมชาติและสิ่งแวดล้อม เนื่องในโอกาสวันต้นไม้ ประจำปี 2564 (15 ค่ำ เดือน 6 วันวิสาขบูชาของทุกปี) โดยเป็นกล้าไม้จากพิธีเจริญพุทธมนต์ ในโครงการพฤกษามหามงคล ซึ่งกรมป่าไม้ ขอเชิญชวนประชาชนร่วมกันปลูกต้นไม้ เพื่อเพิ่มทรัพยากรธรรมชาติให้กับประเทศไทย ณ กระทรวงเกษตรและสหกรณ์ เมื่อวันที่ 24 พฤษภาคม 2564
วันจันทร์ที่ 24 พฤษภาคม 2564
รับมอบกล้าไม้ จากกรมป่าไม้ เนื่องในโอกาสวันต้นไม้ ประจำปี 2564
รับมอบกล้าไม้ จากกรมป่าไม้ เนื่องในโอกาสวันต้นไม้ ประจำปี 2564
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ รับมอบกล้าไม้ จากกรมป่าไม้ กระทรวงทรัพยากรธรรมชาติและสิ่งแวดล้อม เนื่องในโอกาสวันต้นไม้ ประจำปี 2564 (15 ค่ำ เดือน 6 วันวิสาขบูชาของทุกปี) โดยเป็นกล้าไม้จากพิธีเจริญพุทธมนต์ ในโครงการพฤกษามหามงคล ซึ่งกรมป่าไม้ ขอเชิญชวนประชาชนร่วมกันปลูกต้นไม้ เพื่อเพิ่มทรัพยากรธรรมชาติให้กับประเทศไทย
วันอังคารที่ 25 พฤษภาคม 2564
ดีอีเอส นำระบบ e – office ขับเคลื่อนการทำงานกระทรวงฯ
ดีอีเอส นำระบบ e – office ขับเคลื่อนการทำงานกระทรวงฯ
เมื่อวันที่25พฤษภาคม2564นายเนวินธุ์ช่อชัยทิพฐ์ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคมเป็นประธานการประชุมคณะทำงานเพื่อขับเคลื่อนการใช้ระบบe - officeของกระทรวงดิจิทัลเพื่อเศรษฐกิจและสังคมโดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมรวมทั้งผู้เกี่ยวข้องเข้าร่วมการประชุมณห้องประชุมMDES 2ชั้น9สำนักงานปลัดกระทรวงดิจิทัลเพื่อเศรษฐกิจและสังคม ที่ผ่านมาคณะทำงานได้หารือร่วมกับหน่วยงานภายใต้สังกัดกระทรวงฯได้แก่ สำนักงานพัฒนาธุรกรรมทางอิเล็กทรอนิกส์(สพธอ.)บริษัทโทรคมนาคมแห่งชาติจำกัด(มหาชน) NTซึ่งได้หยิบยกประเด็นสำคัญอาทิระบบสารบรรณเพื่อให้สามารถรองรับการทำงานของสารบรรณกลางของหน่วยงานต่างๆภายในกระทรวงฯรวมทั้งประเด็นการทดสอบระบบของสป.ดศ.ประกอบด้วยการออกเลขหนังสือฟังก์ชันการรับหนังสือและฟังก์ชันเกษียณหนังสือ ซึ่งขณะนี้มีหน่วยงานที่แสดงความประสงค์ใช้ระบบe-sarabanได้แก่ กรมอุตุนิยมวิทยาสำนักงานสถิติแห่งชาติและบริษัทไปรษณีย์ไทยจำกัด(ปณท)
**********
วันอังคารที่ 25 พฤษภาคม 2564
วธ.รับมอบกล้าไม้มะค่าโมง และไม้มงคลที่ผ่านพิธีพฤกษามหามงคล เนื่องในวันต้นไม้ประจำปีของชาติ พุทธศักราช ๒๕๖๔
รับมอบกล้าไม้มะค่าโมง และไม้มงคลที่ผ่านพิธีพฤกษามหามงคล เนื่องในวันต้นไม้ประจำปีของชาติ พุทธศักราช ๒๕๖๔ จากสำนักเศรษฐกิจการป่าไม้ กรมป่าไม้ กระทรวงทรัพยากรธรรมชาติและสิ่งแวดล้อม
วันที่ ๒๕ พฤษภาคม ๒๕๖๔ เวลา ๐๘.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้นางยุพา ทวีวัฒนะกิจบวร ปลัดกระทรวงวัฒนธรรม รับมอบกล้าไม้มะค่าโมง และไม้มงคลที่ผ่านพิธีพฤกษามหามงคล เนื่องในวันต้นไม้ประจำปีของชาติ พุทธศักราช ๒๕๖๔ วันที่ ๒๖ พฤษภาคม ๒๕๖๔ จากนายทนงศักดิ์ นนทภา ผู้อำนวยการสำนักเศรษฐกิจการป่าไม้ กรมป่าไม้ กระทรวงทรัพยากรธรรมชาติและสิ่งแวดล้อม พร้อมเชิญชวนให้ประชาชนร่วมกันปลูกต้นไม้ตามโครงการและกิจกรรมปลูกต้นไม้และปลูกป่าเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ภายใต้ชื่อ “รวมใจไทย ปลูกต้นไม้ เพื่อแผ่นดิน” สืบสานสู่ ๑๐๐ ล้านต้น โดยมี ผู้บริหาร และเจ้าหน้าที่ที่เกี่ยวข้องเข้าร่วม ณ บริเวณโถง ชั้น ๑ กระทรวงวัฒนธรรม
วันอังคารที่ 25 พฤษภาคม 2564
ดีอีเอส แนะ 6 วิธีรู้เท่าทันข่าวปลอม
ดีอีเอส แนะ 6 วิธีรู้เท่าทันข่าวปลอม
กระทรวงดิจิทัลฯแนะ6วิธีรู้เท่าทันและสังเกตข่าวปลอมเตือนใครโพสต์-แชร์ต่อระวังโทษคุกสูงสุด5ปี
นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)ปฏิบัติหน้าที่ผู้อำนวยการศูนย์ต่อต้านข่าวปลอมกล่าวว่าปัจจุบันข้อมูลในโลกออนไลน์มีมากการรับและส่งข้อมูลข่าวสารสามารถทำได้หลากหลายช่องทางและรวดเร็วโดยเฉพาะช่องทางอินเทอร์เน็ตที่มีความสะดวกในการรับและส่งข่าวสารต่อๆกันได้อย่างรวดเร็วทำให้เป็นช่องทางหนึ่งสำหรับผู้ที่ต้องการสร้างข่าวปลอมข่าวบิดเบือนหรือผู้อยู่เบื้องหลังที่ต้องการแสวงหาประโยชน์จากความตื่นรับข้อมูลข่าวสารของประชาชนส่งผลให้เกิด
ความเข้าใจผิดและอาจทำให้เกิดสถานการณ์ปั่นป่วนตามมา
ดังนั้นจึงเป็นเรื่องสำคัญยิ่งที่จะช่วยกันสร้างองค์ความรู้ให้ประชาชนได้รู้เท่าทันข่าวปลอมรวมถึงป้องกันการรับรู้ข้อมูลข่าวสารผ่านทางสื่อสังคมออนไลน์ที่บิดเบือนและรู้วิธีสังเกตข่าวเพื่อไม่ให้โดนหลอกโดยมีข้อแนะนำ6วิธีรู้เท่าทันและสังเกตข่าวปลอมดังนี้1.ข่าวต้องมีความน่าเชื่อถือมีแหล่งอ้างอิงที่มาชัดเจนสามารถตรวจสอบได้2.สังเกตการเรียบเรียงเนื้อข่าวและการสะกดคำต่างๆเพราะข่าวปลอมมักจะสะกดผิดและมีการเรียบเรียงที่ไม่ดี3.สังเกตยูอาร์แอล(URL)ให้ดีโดยข่าวปลอมอาจมีURLคล้ายเว็บของสำนักข่าวจริง4.ดูรายงานข่าวจากแหล่งข่าวที่น่าเชื่อถือได้ว่ามีข่าวแบบเดียวกันหรือไม่โดยมีแหล่งอ้างอิงที่น่าเชื่อถือ5.ตรวจสอบข่าวจากการเสิร์ชหาข้อมูลอาจพบว่าเป็นข่าวเก่าหรือพบการแจ้งเตือนจากเว็บไซต์อื่นว่าเป็นข่าวปลอมและ6.ข่าวปลอมอาจมีการนำรูปภาพจากข่าวเก่ามาใช้เพื่อเพิ่มความน่าเชื่อถือ
“อยากเน้นย้ำว่าผู้ผลิตข่าวปลอมบิดเบือนและนำเผยแพร่บนโซเชียลมีเดียอาจเข้าข่ายเป็นความผิดตามพ.ร.บ.คอมพ์มาตรา๑๔ทั้งในเรื่องข้อมูลเท็จบิดเบือนปลอมแปลงทำให้ประชาชนตื่นตะหนกหรือกระทบต่อเศรษฐกิจและสังคมตลอดจนความมั่นคงของรัฐซึ่งมีโทษจำคุกไม่เกิน5ปีปรับไม่เกิน1แสนบาทหรือทั้งจำทั้งปรับหากข้อมูลนั้นทำให้บุคคลองค์กรหน่วยงานเสื่อมเสียชื่อเสียงหรือถูกดูหมิ่นเกลียดชังยังอาจได้รับโทษในความผิดฐานหมิ่นประมาทมีโทษจำคุกไม่เกิน1ปีหรือปรับไม่เกิน2หมื่นบาทหรือทั้งจำทั้งปรับและที่ห่วงใยประชาชนในช่วงเกิดสถานการณ์วิกฤตนี้จะต้องพึงระวังในการจะแชร์หรือส่งต่อข้อมูลอันเป็นเท็จตามพ.ร.ก.ฉุกเฉิน2548มาตรา9 (3)กำหนดว่าห้ามผู้ใดเสนอข่าวมีเจตนาบิดเบือนข้อมูลข่าวสารหรือมีข้อความอาจทำให้ประชาชนเกิดความหวาดกลัวทำให้เกิดความเข้าใจผิดในสถานการณ์ฉุกเฉินจนกระทบต่อความมั่นคงของรัฐความสงบเรียบร้อยหรือศีลธรรมอันดีของประชาชนทั้งในเขตพื้นที่ที่ประกาศสถานการณ์ฉุกเฉินหรือทั่วราชอาณาจักรมีโทษจำคุกไม่เกิน2ปีหรือปรับไม่เกิน4หมื่นบาทหรือทั้งจำทั้งปรับ”นางสาวอัจฉรินทร์กล่าว
ดังนั้นทุกครั้งที่ผู้บริโภคสื่อหรือผู้ใช้โซเชียลมีเดียพบข่าวที่มีการแชร์ต่อๆกันมาจึงไม่ควรเชื่อทันทีควรใช้หลักสังเกตและปฏิบัติตาม6วิธีข้างต้นก่อนส่งต่อข่าวนั้นๆแต่อย่างไรก็ตามจากข้อสังเกตทั้งหมดอาจบอกไม่ได้ร้อยเปอร์เซ็นต์ว่าข่าวนั้นเป็นเรื่องจริงหรือไม่ผู้บริโภคสื่อทุกคนจึงควรมีภูมิคุ้มกันตนเองในการรับข่าวสารข้อมูลตรวจสอบให้รอบด้านเลือกเชื่อเลือกแชร์หรือแจ้งเบาะแสข่าวที่น่าสงสัยมายังช่องทางของศูนย์ต่อต้านข่าวปลอมประเทศไทยผ่านช่องทางเว็บไซต์https://www.antifakenewscenter.comช่องทางFacebook: Anti-Fake News Centerช่องทางTwitter @AfncThailandช่องทางLine@antifakenewscenterและช่องทางโทรศัพท์โทรสายด่วนGCC 1111ต่อ87เพื่อหลีกเลี่ยงจากการเป็นเหยื่อข่าวปลอมหรือ
ข่าวบิดเบือน
**********
วันอังคารที่ 25 พฤษภาคม 2564
วันวิสาขบูชา ตรงกับวันขึ้น 15 ค่ำ เดือน 6
เป็นวันที่เกิดเหตุการณ์สำคัญขึ้นในพระพุทธศาสนา 3 เหตุการณ์ด้วยกัน คือ เป็นวันประสูตร ตรัสรู้ และปรินิพพาน ของพระสัมมาสัมพุทธเจ้า โดยเหตุการณ์ต่างๆ นี้ได้เกิดขึ้นในวันเดียวกัน
วันอังคารที่ 25 พฤษภาคม 2564
นายกฯ สั่ง แรงงาน จับมือ กทม.ปูพรม ตรวจโควิดเชิงรุกในแคมป์ก่อสร้าง
รัฐมนตรีว่าการกระทรวงแรงงาน เผย นายกรัฐมนตรีห่วงใยสถานการณ์การแพร่ระบาดของโควิด-19 ในแคมป์คนงาน สั่งการให้กระทรวงแรงงาน ร่วมกับกรุงเทพมหานคร ลุยตรวจโควิด-19 เชิงรุกแก่แรงงานในแคมป์ก่อสร้างทั่วกรุง คาดเริ่มดำเนินการตรวจได้ในสัปดาห์หน้า
เมื่อวันที่ 25 พฤษภาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เป็นประธานการประชุมหารือเรื่องแผนการตรวจโควิด – 19 ในแคมป์คนงานก่อสร้าง โดยมี นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงาน นายทศพล กฤตวงศ์วิมาน เลขาธิการสำนักงานประกันสังคม ร้อยตำรวจเอกพงศกร ขวัญเมือง โฆษกกรุงเทพมหานคร นางป่านฤดี มโนมัยพิบูลย์ ผู้อำนวยการสำนักอนามัย กรุงเทพมหานคร พร้อมด้วย ผู้บริหารระดับสูงกระทรวงแรงงาน และผู้ที่เกี่ยวข้องเข้าร่วมการประชุมในครั้งนี้ด้วย ณ ห้องประชุมประสงค์ รณะนันทน์ ชั้น 5 อาคารกระทรวงแรงงาน โดยนายสุชาติ กล่าวว่า กรณีการแพร่ระบาดของโควิด-19 คลัสเตอร์ในแคมป์ก่อสร้าง ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา และท่านรองนายกรัฐมนตรี พล.อ.ประวิตร วงษ์สุวรรณ ซึ่งท่านกำกับดูแลกระทรวงแรงงาน ได้มีความห่วงใยต่อสถานการณ์การแพร่ระบาดของโควิด -19 ในขณะนี้ ซึ่งจากการตรวจสอบจำนวนแรงงานในแคมป์คนงานในเขตพื้นที่กรุงเทพมหานคร มีจำนวน 129,542 คน จากแคมป์ จำนวน 841 แห่ง ซึ่งเป็นคนไทย จำนวน 53,550 คน ต่างด้าว จำนวน 75,992 คน โดยกำหนดพื้นที่เป้าหมาย กลุ่มเร่งด่วนที่สุด ที่พบการระบาดกลุ่มก้อนใหม่ (Cluster) และและเป็นกลุ่มที่มี Cluster เฝ้าระวัง ตาม ศบค.กำหนด (ณ วันที่ 23 พ.ค. 64) กลุ่มที่ 1 เขตคลองสามวา เขตมีนบุรี เขตลาดกระบัง เขตสะพานสูง เขตหนองจอก รวมจำนวน 8,805 คน จำนวน 83 แห่ง กลุ่มที่ 2 เขตหลักสี่ เขตดอนเมือง เขตปทุมวัน เขตบางพลัด เขตบางคอแหลม รวมจำนวน 23,326 คน จำนวน 97 แห่ง และกลุ่มเร่งด่วน ในพื้นที่กรุงเทพมหานครเขตเหนือ กรุงเทพมหานครกลาง กรุงเทพมหานครเขตใต้ กรุงเทพมหานครเขตตะวันออก กรุงเทพมหานครเขตธนบุรีเหนือ กรุงเทพมหานครเขตธนบุรีใต้ รวมจำนวน 97,411 คน จำนวน 661 แห่ง
นายสุชาติ กล่าวต่อว่า กระทรวงแรงงาน จะมอบหมายให้สำนักงานประกันสังคม บูรณาการร่วมกับกรุงเทพมหานคร กระทรวงสาธารณสุข เพื่อกำหนดมาตรการและรายละเอียดเกี่ยวกับการตรวจเชิงรุกรวมทั้งกำหนดจุดตรวจในแคมป์คนงานก่อสร้าง ซึ่งปัจจุบันมีสถานพยาบาลพร้อมให้ความร่วมมือจำนวน 11 แห่ง 31 ทีม และเตรียมพร้อมสถานพยาบาลในเครือข่ายประกันสังคม เพื่อตรวจคัดกรองและดูแลรักษา โดยคาดว่าจะสามารถดำเนินการตรวจได้ภายในสัปดาห์หน้า
วันอังคารที่ 25 พฤษภาคม 2564
กระทรวงยุติธรรมจัดการประชุมระดมความคิดเห็นเพื่อพิจารณากรอบการดำเนินงาน ภายหลังประเทศไทยเข้าเป็นสมาชิกที่ประชุมกรุงเฮกว่าด้วยกฎหมายระหว่างประเทศ แผนกคดีบุคคล
กระทรวงยุติธรรมเป็นเจ้าภาพจัดการประชุมระดมความคิดเห็นเพื่อพิจารณากรอบการดำเนินงาน ภายหลังประเทศไทยเข้าเป็นสมาชิกที่ประชุมกรุงเฮกว่าด้วยกฎหมายระหว่างประเทศ แผนกคดีบุคคล (Hague Conference on Private International Law – HCCH)
ผ่านระบบการประชุมทางไกล
ในอังคารที่ ๒๕ พฤษภาคม ๒๕๖๔ เวลา ๑๑.๐๐ น. ณ ห้องประชุมกระทรวงยุติธรรม ๑๐ - ๐๑ อาคารกระทรวงยุติธรรม ถนนแจ้งวัฒนะ เขตหลักสี่ กรุงเทพฯกระทรวงยุติธรรมเป็นเจ้าภาพจัดการประชุมระดมความคิดเห็นเพื่อพิจารณากรอบการดำเนินงานภายหลังประเทศไทยเข้าเป็นสมาชิกที่ประชุมกรุงเฮกว่าด้วยกฎหมายระหว่างประเทศ แผนกคดีบุคคล(Hague Conference on Private International Law – HCCH)ผ่านระบบการประชุมทางไกล (Video Conference) โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุม
ผู้เข้าร่วมการประชุมประกอบด้วยหน่วยงานทั้งภาครัฐและภาควิชาการ ได้แก่ กระทรวงการต่างประเทศ สำนักงานอัยการสูงสุดสำนักงานศาลยุติธรรม สำนักงานคณะกรรมการกฤษฎีกา สถาบันเพื่อการยุติธรรมแห่งประเทศไทย (องค์การมหาชน)กระทรวงมหาดไทย กระทรวงการพัฒนาสังคมและความมั่นคงของมนุษย์ สำนักงานตำรวจแห่งชาติ
กองกฎหมาย สำนักงานปลัดกระทรวงยุติธรรม กรมคุ้มครองสิทธิและเสรีภาพ กรมบังคับคดี กรมพินิจและคุ้มครองเด็กและเยาวชน กรมสอบสวนคดีพิเศษ คณะนิติศาสตร์ จุฬาลงกรณ์มหาวิทยาลัย คณะนิติศาสตร์ มหาวิทยาลัยธรรมศาสตร์คณะนิติศาสตร์ มหาวิทยาลัยรามคำแหง สภาทนายความ ในพระบรมราชูปถัมภ์ในการนี้ กระทรวงยุติธรรมได้รับเกียรติจาก ศาสตราจารย์พิเศษ คนึง ฦาไชย ศาสตราจารย์ด้านกฎหมายระหว่างประเทศ แผนกคดีบุคคล และอดีตรัฐมนตรีช่วยว่าการกระทรวงมหาดไทย ที่ได้เข้าร่วมให้ข้อคิดเห็นอันเป็นคุณูปการต่อที่ประชุมและ รศ.ดร.พันธุ์ทิพย์ กาญจนะจิตรา สายสุนทร รองศาสตราจารย์ประจำศูนย์กฎหมายระหว่างประเทศคณะนิติศาสตร์ มหาวิทยาลัยธรรมศาสตร์ ที่ได้ร่วมสังเคราะห์ประเด็นที่ผู้ร่วมการประชุมถกแถลง
วัตถุประสงค์ของการประชุมระดมความคิดเห็นฯ คือ เพื่อหารือและรับฟังความเห็นของหน่วยงานที่เกี่ยวข้องเกี่ยวกับกรอบการดำเนินการภายหลังจากที่ประเทศไทยได้เข้าเป็นสมาชิกที่ประชุมกรุงเฮกว่าด้วยกฎหมายระหว่างประเทศ แผนกคดีบุคคล เมื่อเดือนมีนาคม ๒๕๖๔โดยที่ประชุมได้ร่วมกันแสดงความคิดเห็นอย่างกว้างขวางในหลายประเด็น อาทิ ความเป็นไปได้ในการดำเนินการเข้าเป็นภาคอนุสัญญาApostille (Convention of 5 October 1961 Abolishing the Requirementof Legalisation for Foreign Public Documents)และ Choice of Court Covention (Convention of 30 June 2005on Choice of Court Agreements) รวมถึงความเป็นไปได้ในการดำเนินการเกี่ยวกับการแก้ไขกฎหมายที่เกี่ยวข้องเช่น การแก้ไขกฎหมายที่เกี่ยวข้องกับพระราชบัญญัติด้วยการขัดกันแห่งกฎหมาย พ.ศ. ๒๔๘๑ อนึ่ง ที่ประชุมยังได้หารือถึงประเด็นการจัดตั้งกลไกที่จะสนับสนุนการดำเนินงานทางด้านสารัตถะ โดยในอนาคตอาจเป็นรูปแบบคณะกรรมการหรือคณะทำงาน
วันอังคารที่ 25 พฤษภาคม 2564
ธอส. มอบน้ำดื่ม 20,000 ขวด ให้หน่วยความร่วมมือบริการฉีดวัคซีนโควิด-19 กรุงเทพมหานคร-หอการค้าไทย
ธอส.สนับสนุนน้ำดื่มจำนวน 20,000 ขวด และหน้ากากอนามัยพร้อมสายคล้องให้แก่หน่วยความร่วมมือบริการฉีดวัคซีนโควิด-19 กรุงเทพมหานคร-หอการค้าไทย ณ มหาวิทยาลัยหอการค้าไทย เพื่ออำนวยความสะดวกแก่บุคลากรทางการแพทย์และประชาชนที่เข้ารับการฉีดวัคซีนโควิด-19
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า จากสถานการณ์การแพร่ระบาดของโรคโควิด-19 ระลอกใหม่ ในหลายพื้นที่ทั่วประเทศ รวมทั้งกรุงเทพมหานคร ที่มีจำนวนผู้ติดเชื้อเพิ่มสูงขึ้น กรุงเทพมหานคร จึงได้เตรียมความพร้อมให้บริการฉีดวัคซีนทันทีที่ได้รับจัดสรร โดยร่วมมือกับหอการค้าแห่งประเทศไทย เปิดหน่วยความร่วมมือบริการฉีดวัคซีนทั่วพื้นที่ กทม. โดยมีเป้าหมายจัดหาสถานที่สำหรับให้บริการฉีดวัคซีน 25 แห่ง เพื่อให้เพียงพอต่อการรองรับประชาชนที่เข้ารับการฉีดวัคซีนเป็นจำนวนมากนั้น และเพื่อเป็นการอำนวยความสะดวกให้แก่บุคลากรทางการแพทย์และประชาชนที่มารอรับการฉีดวัคซีนโควิด-19 ธนาคารอาคารสงเคราะห์ จึงได้ร่วมสนับสนุนน้ำดื่มของธนาคาร จำนวน 20,000 ขวด ให้แก่หน่วยความร่วมมือบริการฉีดวัคซีนโควิด-19 กรุงเทพมหานคร-หอการค้าไทย ณ มหาวิทยาลัยหอการค้าไทย โดยได้รับเกียรติจาก พลตำรวจเอก อัศวิน ขวัญเมืองผู้ว่าราชการกรุงเทพมหานคร นายกลินท์ สารสิน นายกสภามหาวิทยาลัยหอการค้าไทย และผู้ช่วยศาสตราจารย์ ดร.ธนวรรธน์ พลวิชัย อธิการบดีมหาวิทยาลัยหอการค้าไทย กรรมการธนาคาร เป็นผู้รับมอบจาก นางสาวธิดาพร มีกิ่งทอง ผู้ช่วยกรรมการผู้จัดการ สายงานสนับสนุน และรักษาการ รองกรรมการผู้จัดการ กลุ่มงานปฏิบัติการ ธอส. ผู้แทนธนาคาร ซึ่งมหาวิทยาลัยหอการค้าไทย เป็น 1 ใน 25 สถานที่ฉีดวัคซีนนอกโรงพยาบาล สามารถรองรับประชาชนที่มารับบริการฉีดวัคซีนโควิด-19 ได้ถึง 2,000-2,500 คนต่อวัน
สำหรับกิจกรรมดังกล่าวถือเป็นส่วนหนึ่งของการสนับสนุนช่วยเหลือสังคมไทยสู้ภัยโควิด-19 ที่ ธอส. ดำเนินการมาอย่างต่อเนื่อง อาทิ การสนับสนุนงบประมาณจำนวน 2,000,000 บาท ให้แก่โรงพยาบาลธรรมศาสตร์เฉลิมพระเกียรติสำหรับจัดสร้างหอผู้ป่วยไอซียูความดันลบแบบห้องแยกที่ใช้ในการรักษาผู้ป่วยวิกฤตที่มีอาการรุนแรง และส่งมอบน้ำดื่มธนาคารจำนวน 20,000 ขวด การสนับสนุนงบประมาณ 1,000,000 บาท ให้แก่กระทรวงการพัฒนาสังคมและความมั่นคงของมนุษย์ (พม.) ช่วยเหลือประชาชนกลุ่มเปราะบางในพื้นที่ กทม. กับกิจกรรม “เรามีเรา” และหน้ากากอนามัยพร้อมสายคล้องจำนวน 10,420 ชุด การสนับสนุนงบประมาณจำนวน 300,000 บาท ให้แก่โรงพยาบาลราชวิถี จัดสร้างไอซียูสนามที่ใช้รองรับการรักษาผู้ป่วยวิกฤตที่มีอาการรุนแรง และส่งมอบหน้ากากอนามัยพร้อมสายคล้องรวมถึงน้ำดื่ม
ของธนาคารจำนวน 5,000 ขวด ส่งมอบน้ำดื่มธนาคารจำนวน 15,600 ขวด หน้ากากอนามัยและสายคล้อง พร้อมด้วยอาหารจำนวน 500 กล่อง ให้แก่สถาบันบำราศนราดูร มอบเก้าอี้จำนวน 500 ตัว ให้แก่โรงพยาบาลเวชการุณย์รัศมิ์ เพื่อรองรับผู้ป่วยที่มารับบริการเป็นจำนวนมาก ส่งมอบถุงยังชีพ ธอส. ให้แก่ เขตห้วยขวาง เพื่อนำไปช่วยเหลือประชาชนที่ได้รับผลกระทบ เช่น ชุมชนวัดอุทัยธาราม ซึ่งเป็นชุมชนใกล้ธนาคาร รวมถึงสนับสนุนน้ำดื่มและอาหารกลางวัน ให้หน่วยงานสำคัญต่าง ๆ อาทิ สถานพยาบาล สถานศึกษา และวัด เป็นต้น ซึ่งสอดคล้องกับนโยบายการแสดงความรับผิดชอบต่อสังคมและสิ่งแวดล้อม หรือ CSR ของธนาคาร ด้วยความห่วงใยและตระหนักถึงปัญหาความเดือดร้อนของประชาชน อีกทั้งเป็นการสร้างจิตสำนึกในการเป็นจิตอาสาเพื่อช่วยเหลือสังคมให้ดียิ่งขึ้นต่อไป
วันอังคารที่ 25 พฤษภาคม 2564
วธ.เผยผลโพลวัน“วิสาขบูชา”ประชาชนส่วนใหญ่ตั้งใจลด ละ เลิก อบายมุข  หนุนจัดกิจกรรมรูปแบบออนไลน์“อยู่บ้าน สร้างบุญ”
วธ.เผยผลโพลวัน“วิสาขบูชา”ประชาชนส่วนใหญ่ตั้งใจลด ละ เลิก อบายมุข  หนุนจัดกิจกรรมรูปแบบออนไลน์“อยู่บ้าน สร้างบุญ”
วธ.เผยผลโพลวัน“วิสาขบูชา”ประชาชนส่วนใหญ่ตั้งใจลด ละ เลิก อบายมุข หนุนจัดกิจกรรมรูปแบบออนไลน์“อยู่บ้าน สร้างบุญ” ไหว้พระสวดมนต์ที่บ้าน ตักบาตร ฟังเทศน์ออนไลน์-เวียนเทียนออนไลน์ แนะสืบสานรักษา“วันอัฏฐมีบูชา”
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า กระทรวงวัฒนธรรม(วธ.)ร่วมกับสวนดุสิตโพล มหาวิทยาลัยสวนดุสิต ได้สำรวจความคิดเห็นเด็ก เยาวชน และประชาชนที่มีต่อวันวิสาขบูชาในสถานการณ์โควิด – 19 ในรูปแบบออนไลน์ “อยู่บ้าน สร้างบุญ” จากผู้ตอบแบบสอบถาม จำนวน 7,507 คนครอบคลุมทุกภูมิภาค ผลสำรวจพบว่าเด็ก เยาวชน และประชาชนส่วนใหญ่ ร้อยละ 87.25 ทราบว่า “วิสาขบูชา” ย่อมาจากคำว่า “วิสาขปุรณมีบูชา” แปลว่า “การบูชาในวันเพ็ญเดือนวิสาขะ” ซึ่งปีนี้ตรงกับวันที่ 26 พฤษภาคม 2564 เป็นวันขึ้น 15 ค่ำ เดือน 7 ส่วนความสำคัญของวันวิสาขบูชา ผู้ตอบแบบสอบถามอันดับ 1 ร้อยละ 78.38 เห็นว่าเป็นวันที่พระพุทธเจ้าประสูติ อันดับ 2 ร้อยละ 73.50 เป็นวันที่พระพุทธเจ้าตรัสรู้ อันดับ 3 ร้อยละ 69.55 เป็นวันที่พระพุทธเจ้าเสด็จปรินิพพานและอันดับ 4 ร้อยละ 52.88 เป็นวันสำคัญสากลของโลก
รัฐมนตรีว่าการกระทรวงวัฒนธรรม กล่าวอีกว่า เมื่อสอบถามถึงหลักธรรมในวันวิสาขบูชา ผู้ตอบแบบร้อยละ 92.83 ทราบว่าหลักธรรมที่พระพุทธเจ้าทรงตรัสรู้ในวันวิสาขบูชาคือ “อริยสัจ 4” ประกอบด้วย ทุกข์ สมุทัย นิโรธ มรรค ส่วนกิจกรรมที่เด็ก เยาวชน และประชาชนส่วนใหญ่ตั้งใจจะทำในวันวิสาขบูชาปีนี้พบว่า อันดับ 1 ร้อยละ 63.47 ลด ละ เลิก อบายมุข อันดับ 2 ร้อยละ 59.01 ทำบุญใส่บาตร กรวดน้ำอุทิศส่วนกุศลให้ญาติที่ล่วงลับและเจ้ากรรมนายเวร และอันดับ 3 ร้อยละ 55.47 รักษาศีล ไม่ว่าร้าย ไม่คิดร้ายต่อผู้อื่น ทำจิตใจให้บริสุทธิ์ผ่องใส นอกจากนี้ ผลสำรวจได้ถามถึงหลักธรรมที่ยึดเป็นแนวทางปฏิบัติและนำมาใช้ในชีวิตประจำวันในช่วงสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) พบว่า อันดับ 1 ร้อยละ 76.97 ศีล คือ มีระเบียบวินัยในตนเองและเคารพต่อกฎระเบียบสังคม เช่น มาตรการป้องกันของรัฐบาล อันดับ 2 ร้อยละ 66.64 สติ คือ การรู้ตนเองเสมอว่า ไม่ควรใช้มือสัมผัสใบหน้า ตา จมูก และปากและอันดับ 3 ร้อยละ 66.20 สมาธิ คือ ตั้งมั่นทำสิ่งใดด้วยความตั้งใจ เช่น ล้างมือให้สะอาด สวมหน้ากากอนามัย เว้นระยะห่าง
นายอิทธิพล กล่าวด้วยว่า ขณะเดียวกันจากสถานการณ์การแพร่ระบาดของโควิด-19 วธ.ได้ปรับรูปแบบการจัดกิจกรรมวันวิสาขบูชามุ่งเน้นประชาสัมพันธ์และสร้างการรับรู้ในรูปแบบออนไลน์ “อยู่บ้าน สร้างบุญ”ให้พุทธศาสนิกชนทราบถึงความสำคัญของวันวิสาขบูชาทั้งในส่วนกลางและส่วนภูมิภาค ผู้ตอบแบบสอบระบุกิจกรรมที่สนใจเข้าร่วม อันดับ 1 ร้อยละ 64.11 ไหว้พระสวดมนต์ที่บ้าน อันดับ 2 ร้อยละ 47.36 ตักบาตร ฟังเทศน์ฟังธรรมออนไลน์และอันดับ 3 ร้อยละ 45.65 เวียนเทียนออนไลน์ นอกจากนี้ เมื่อสอบถามถึงกิจกรรม/วันสำคัญทางพระพุทธศาสนาที่ควรสืบสาน รักษาอย่างเร่งด่วน ผู้ตอบแบบสอบถามเห็นว่า วันอัฏฐมีบูชา แรม 8 ค่ำ เดือน 6 คือ วันถวายพระเพลิงพระพุทธสรีระของพระพุทธเจ้า หลังพระองค์เสด็จดับขันธ์ปรินิพพานได้ 8 วัน ซึ่งชาวบ้านจะประกอบพิธี ตามแต่ความศรัทธาของแต่ละท้องถิ่น มีการจัดกิจกรรม เช่น ทำบุญ ตักบาตร และเวียนเทียน อีกทั้งควรจัดกิจกรรมแข่งขันสวดมนต์หมู่สรรเสริญพระรัตนตรัยทำนองสรภัญญะ การแข่งขันตอบปัญหาธรรมะ เพราะเป็นกิจกรรมที่สามารถสอดเเทรกความรู้ สาระที่มีประโยชน์ ช่วยกระตุ้นให้เด็กและเยาวชนสนใจเข้าร่วมกิจกรรมมากขึ้น
วันอังคารที่ 25 พฤษภาคม 2564
ประกาศ ขสมก. ประจำวันที่ 25 พฤษภาคม 2564 พนักงานติดเชื้อไวรัส COVID-19 จำนวน 3 ราย
ประกาศ ขสมก. ประจำวันที่ 25 พฤษภาคม 2564 พนักงานติดเชื้อไวรัส COVID-19 จำนวน 3 ราย
ประกาศ ขสมก. ประจำวันที่ 25 พฤษภาคม 2564 พนักงานติดเชื้อไวรัส COVID-19 จำนวน 3 ราย
1) พนักงานเก็บค่าโดยสารรถธรรมดา สาย 13 เขตการเดินรถที่ 4
2) พนักงานขับรถโดยสารปรับอากาศ สาย 138 เขตการเดินรถที่ 5
3) พนักงานขับรถโดยสารปรับอากาศ สาย 511 เขตการเดินรถที่ 3
วันอังคารที่ 25 พฤษภาคม 2564
“ชัยวุฒิ” ต้อนรับเอกอัครราชทูตรัสเซียหารือการส่งเสริมความร่วมมือด้านดิจิทัล-จับคู่ธุรกิจ
“ชัยวุฒิ” ต้อนรับเอกอัครราชทูตรัสเซียหารือการส่งเสริมความร่วมมือด้านดิจิทัล-จับคู่ธุรกิจ
“ชัยวุฒิ”รมว.ดีอีเอสให้การต้อนรับเอกอัครราชทูตสหพันธรัฐรัสเซียประจำประเทศไทยหารือแนวทางการส่งเสริมความร่วมมือด้านดิจิทัลและสร้างโอกาสจับคู่ธุรกิจทั้งระดับภาครัฐและเอกชนชื่นชมการดำเนินงานด้านต่อต้านข่าวปลอมของประเทศไทย
วานนี้(24พ.ค. 64)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)และผู้บริหารระดับสูงของกระทรวงฯได้ให้การต้อนรับนายเยฟเกนีโตมีฮิน(H.E. Mr. Evgeny Tomikhin)เอกอัครราชทูตสหพันธรัฐรัสเซียประจำประเทศไทยในโอกาสเข้าเยี่ยมคารวะทั้งนี้ฝ่ายรัสเซียแสดงความมุ่งมั่นในการส่งเสริมความร่วมมือด้านดิจิทัลกับไทยโดยเฉพาะด้านความมั่นคงปลอดภัยทางไซเบอร์พร้อมแสดงความชื่นชมและสนใจการดำเนินการต่อต้านข่าวปลอมของประเทศไทย
นอกจากนี้ฝ่ายรัสเซียยังได้แสดงความประสงค์จัดงานForumทั้งแบบออนไลน์และface-to-faceกับฝ่ายไทยเพื่อเปิดโอกาสให้ภาครัฐและเอกชนของทั้งสองฝ่ายได้มีโอการสร้างความร่วมมือหรือจับคู่ธุรกิจซึ่งฝ่ายไทยและรัสเซียได้เคยร่วมจัดงานRussia – Thailand Technology Dayเมื่อวันที่31มีนาคมที่ผ่านมาและประสบความสำเร็จด้วยดี
“ในการพบปะครั้งนี้ฝ่ายรัสเซียยังได้มีการพูดถึงการส่งเสริมความร่วมมือในการพัฒนาทรัพยากรบุคคลเช่นความร่วมมือระหว่างมหาวิทยาลัยและการให้ทุนการศึกษาและต้องการร่วมงานกับหน่วยงานที่เกี่ยวข้องของไทยเช่นสำนักงานส่งเสริมเศรษฐกิจดิจิทัล(ดีป้า)และสำนักงานคณะกรรมการการรักษาความมั่นคงปลอดภัยไซเบอร์แห่งชาติ(สกมช.)”นายชัยวุฒิกล่าว
ในโอกาสนี้กระทรวงดิจิทัลฯได้แสดงความขอบคุณและยินดีสนับสนุนกิจกรรมความร่วมมือกับฝ่ายรัสเซียอย่างเต็มที่ในทุกด้านรวมถึงได้หารือในประเด็นการจัดทำร่างบันทึกความเข้าใจว่าด้วยเรื่องความร่วมมือด้านการสื่อสารและเทคโนโลยีสารสนเทศระหว่างกระทรวงพัฒนาดิจิทัลโทรคมนาคมและการสื่อสารมวลชนสหพันธรัฐรัสเซียและกระทรวงดิจิทัลฯ
นายชัยวุฒิกล่าวว่าในปี2565ประเทศไทยจะเป็นเจ้าภาพจัดการประชุมกรอบความร่วมมือภูมิภาคเอเชีย-แปซิฟิกหรือเอเปค(APEC)ซึ่งฝ่ายรัสเซียแจ้งว่าผู้นำประเทศและหน่วยงานที่เกี่ยวข้องของรัสเซียมีแผนจะเดินทางเข้าร่วมการประชุมดังกล่าวเป็นจำนวนมากจึงเป็นโอกาสอันดีที่ผู้นำของทั้งสองประเทศและหน่วยงานที่เกี่ยวข้องจะได้มีโอกาสพบปะเพื่อขับเคลื่อนความร่วมมือระหว่างกันต่อไป
************
วันอังคารที่ 25 พฤษภาคม 2564
สั่งควบคุมต้นตอของการระบาดของโรคลิมปิ สกิน
รมว.เกษตรฯ สั่งควบคุมต้นตอของการระบาดของโรคลิมปี สกิน กำชับให้ดำเนินการตามมาตรการควบคุมโรคอย่างเคร่งครัด และฉีดวัคซีนควบคุมโรคอย่างเร่งด่วน
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยว่า จากที่ขณะนี้ได้เกิดสถานการณ์การแพร่ระบาดของโรคลัมปี สกิน ในโค-กระบือ จึงได้มีข้อสั่งการให้กรมปศุสัตว์เร่งควบคุมต้นตอของการระบาดของโรคลัมปี สกิน โดยให้เข้มงวดเรื่องการเคลื่อนย้ายสัตว์ โดยเฉพาะการลักลอบเคลื่อนย้ายสัตว์ตามแนวชายแดนทุกแห่ง หากพบผู้กระทำผิดให้ดำเนินการทางกฎหมายอย่างเคร่งครัด ไม่ต้องกลัวอิทธิพล แต่หากปล่อยปละละเลยให้มีการลักลอบเคลื่อนย้าย และเกิดการแพร่ระบาดของโรค LSD เพิ่มขึ้น จะดำเนินการทางวินัยโดยเด็ดขาด
ทั้งนี้ กระทรวงเกษตรและสหกรณ์ โดยกรมปศุสัตว์ ได้มีการตั้งคณะกรรมการอำนวยการ และคณะทำงานศูนย์ปฏิบัติการป้องกัน ควบคุม และเตรียมความพร้อมเผชิญเหตุโรคลัมปี สกิน หรือ War room เพื่อทำหน้าที่ติดตามสถานการณ์โรคระบาด วางแผนมาตรการควบคุมโรค วางแผนการกระจายวัคซีน การป้องกันกำจัดโรค ตลอดจนมาตรการชดเชยเยียวยาเกษตรกร พร้อมทั้งได้ดำเนินการแก้ไขและควบคุมการระบาดใน 5 มาตรการ คือ 1) ควบคุมการเคลื่อนย้ายโค-กระบือ เพื่อลดการแพร่กระจายของโรค และปฏิบัติตามแนวทางการเคลื่อนย้ายอย่างเคร่งครัด โดยกรมปศุสัตว์ได้ดำเนินการปิดด่านตามแนวชายแดน เช่น ด่านชายแดนพม่า พร้อมตรวจตราการลักลอบเคลื่อนย้ายสัตว์อย่างเข้มงวด และเข้มข้น 2) เฝ้าระวังการเกิดโรคอย่างใกล้ชิด เน้นการรู้โรคให้เร็ว ควบคุมได้ทัน โรคสงบได้อย่างรวดเร็ว 3) ป้องกัน และควบคุมแมลงพาหะนำโรค ให้เกษตรกรป้องกันโดยใช้สารกำจัดแมลงทั้งบนตัวสัตว์ และบริเวณโดยรอบฟาร์ม ทั้งในพื้นที่ระบาดของโรคและพื้นที่เสี่ยง ด้วยการประสานด่านกักกันสัตว์ อบจ. อบต. ลงพื้นที่พ่นยาฆ่าแมลง และแจกยาฆ่าแมลง รวมถึงให้คำแนะนำการป้องกัน 4) รักษาสัตว์ป่วยตามอาการ เนื่องจากเป็นโรคที่เกิดจากเชื้อไวรัสไม่มียาที่ใช้รักษาโดยตรง ซึ่งจำเป็นต้องรักษาตามอาการ โดยแบ่งการรักษาเป็น 4 ระยะ ระยะที่ 1 สัตว์ป่วยแสดงอาการมีไข้ให้ดำเนินการให้ยาลดไข้ ระยะที่ 2 เริ่มแสดงอาการตุ่มบนผิวหนัง ให้ยาลดการอักเสบ ระยะที่ 3 ตุ่มบนผิวหนังมีการแตก หลุดลอก ให้ยารักษาแผลที่ผิวหนังร่วมกับยาปฏิชีวนะเพื่อป้องกันการติดเชื้อแบคทีเรียแทรกซ้อน ระยะที่ 4 แผลที่ผิวหนังตกสะเก็ด ใช้ยารักษาแผลภายนอกจนกว่าจะหายดี และ 5) การใช้วัคซีนควบคุมโรค
อย่างไรก็ตาม กรมปศุสัตว์ได้ดำเนินการสั่งซื้อวัคซีน LSDV จากประเทศเนเธอร์แลนด์ ซึ่งมีแหล่งผลิตในประเทศแอฟริกาใต้ รวม 60,000 โดส เนื่องจากประเทศไทยไม่มีวัคซีนดังกล่าว เพราะเป็นโรคอุบัติใหม่ที่เพิ่งเกิดขึ้นในประเทศไทย ซึ่งขณะนี้อยู่ในขั้นตอนการประสานงานเพื่อส่งมอบวัคซีน คาดว่าจะสามารถส่งมาถึงประเทศไทยได้ภายใน 5 วันจากนี้ และหลังจากวัคซีนเข้ามาแล้ว จะต้องได้รับหนังสือรับรองรุ่นการผลิตจากสำนักงานคณะกรรมการอาหารและยา ก่อนนำมาใช้ได้โดยถูกต้องตามกฎหมาย คาดว่าน่าจะช่วงกลางเดือน มิ.ย. อีกทั้งกรมปศุสัตว์ กำลังดำเนินการจัดหาวัคซีนเพิ่มเติมอีกประมาณ 300,000 โดส จากแหล่งผลิตที่เชื่อถือได้ในต่างประเทศ เพื่อเสริมระบบในการควบคุม ป้องกันโรค ลัมปีสกิน ในประเทศไทยโดยเร็วต่อไป
วันจันทร์ที่ 24 พฤษภาคม 2564
ผู้ช่วยรัฐมนตรี วธ. มอบอาหารกลางวันและเวชภัณฑ์ทางการแพทย์ให้กับโรงพยาบาลนวมินทร์ ๙ เพื่อเป็นกำลังใจแก่บุคลากรทางการแพทย์ ภายใต้โครงการ  "ปันน้ำใจ คนไทยไม่ทิ้งกัน"
มอบอาหารกลางวันและเวชภัณฑ์ทางการแพทย์ให้กับโรงพยาบาลนวมินทร์ ๙ เพื่อเป็นกำลังใจแก่บุคลากรทางการแพทย์ ภายใต้โครงการ "ปันน้ำใจ คนไทยไม่ทิ้งกัน"
วันที่ ๒๔ พฤษภาคม ๒๕๖๔ เวลา ๑๐.๐๐ น.นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม มอบอาหารกลางวันและเวชภัณฑ์ทางการแพทย์ให้กับโรงพยาบาลนวมินทร์ ๙ เพื่อเป็นกำลังใจแก่บุคลากรทางการแพทย์ ภายใต้โครงการ "ปันน้ำใจ คนไทยไม่ทิ้งกัน" โดยมี นายแพทย์ประจักษ์ บุญจิตต์พิมล กรรมการผู้จัดการ โรงพยาบาลนวมินทร์ ๙ เป็นผู้รับมอบ ณ โรงพยาบาลนวมินทร์ ๙ โดยมี นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรมและเจ้าหน้าที่ที่เกี่ยวข้องเข้าร่วม
วันอังคารที่ 25 พฤษภาคม 2564
กบข. จัดงานประชุมใหญ่ผู้แทนสมาชิก รายงานผลการดำเนินงานประจำปี 2563
กองทุนบำเหน็จบำนาญข้าราชการ (กบข.) จัดงานประชุมใหญ่ผู้แทนสมาชิกผ่านระบบอิเล็กทรอนิกส์ (E-Meeting) ตามมาตรการป้องกันโควิด-19 เพื่อรายงานผลการดำเนินงาน ฐานะการเงินและการรับจ่ายเงินของกองทุนในปี 2563 แนวทางการดำเนินงานในปี 2564
กองทุนบำเหน็จบำนาญข้าราชการ (กบข.) จัดงานประชุมใหญ่ผู้แทนสมาชิกผ่านระบบอิเล็กทรอนิกส์ (E-Meeting) ตามมาตรการป้องกันโควิด-19 เพื่อรายงานผลการดำเนินงาน ฐานะการเงินและการรับจ่ายเงินของกองทุนในปี 2563 แนวทางการดำเนินงานในปี 2564 ตลอดจนรับฟังความคิดเห็นและข้อเสนอแนะของผู้แทนสมาชิก สำหรับผลการดำเนินงานในปี 2563 กบข. สามารถบรรลุเป้าหมายตามแผนงานได้ทั้งหมด ในด้านลงทุน กบข. สามารถสร้างผลตอบแทนกองทุนส่วนสมาชิกได้ถึงร้อยละ 4.79 (หลังหักค่าใช้จ่าย) นอกจากนี้ยังได้เพิ่มแผนการลงทุนใหม่เพื่อเป็นทางเลือกให้แก่สมาชิก และยังเป็นผู้นำในการขับเคลื่อนการลงทุนที่ให้ความสำคัญกับปัจจัยด้าน ESG สำหรับการดำเนินงานด้านสมาชิก ผลจากการสื่อสารและให้ความรู้แก่สมาชิกอย่างต่อเนื่อง ทำให้ในปี 2563 มีจำนวนสมาชิกที่ออมเพิ่มและเลือกแผนการลงทุนเพิ่มขึ้นเป็นจำนวนมาก รวมถึงการเข้าใช้บริการต่างๆ ของ กบข. ผ่านดิจิทัลแพลตฟอร์มที่เพิ่มมากขึ้นเช่นกัน
สำหรับการประชุมในครั้งนี้ มีนายกฤษฎา จีนะวิจารณะ ประธานกรรมการกองทุนบำเหน็จบำนาญข้าราชการ เป็นประธานในที่ประชุม พร้อมด้วยนางสาวกุลยา ตันติเตมิท ประธานอนุกรรมการจัดการลงทุน ม.ล.พัชรภากร เทวกุล ประธานอนุกรรมการสมาชิกสัมพันธ์ นายประภาศ คงเอียด ประธานอนุกรรมการตรวจสอบ และ ดร.ศรีกัญญา ยาทิพย์ เลขาธิการคณะกรรมการ กบข. เข้าร่วมรายงานผลการดำเนินงาน เมื่อวันที่ 24 พฤษภาคม 2564 โดยมีผู้แทนสมาชิกเข้าร่วมประชุมผ่านระบบอิเล็กทรอนิกส์ ทั้งสิ้น 523 คน
เกี่ยวกับ กบข. กองทุนบำเหน็จบำนาญข้าราชการ (กบข.) จัดตั้งขึ้นตาม พ.ร.บ. กองทุนบำเหน็จบำนาญข้าราชการ พ.ศ. 2539 เพื่อเป็นหลักประกันการจ่ายบำเหน็จบำนาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กำหนดนโยบาย ปัจจุบัน กบข. มีสมาชิกประมาณ 1.16 ล้านคน มีมูลค่าสินทรัพย์สุทธิประมาณ 1.07 ล้านล้านบาท (ข้อมูล ณ 30 เม.ย. 2564)
สอบถามข้อมูลเพิ่มเติมสำหรับสื่อมวลชน : ฝ่ายประชาสัมพันธ์องค์กร: รวิวรรณ ทิวาเจริญ (พลอย) 0-2636-1000 ต่อ 264 , raviwan@gpf.or.th
วันพุธที่ 26 พฤษภาคม 2564
พณ. ชี้แจงข้อวิจารณ์การเรียกเก็บค่าการบริหารจัดการจากผู้ส่งออกข้าวไทย
อธิบดีกรมการค้าต่างประเทศ ยืนยันดำเนินการจัดหาข้าวและส่งมอบภายใต้สัญญา G to G ตามกฎหมาย ส่วนกรณีการเรียกเก็บค่าบริหารจัดการจากสมาชิกสมาคมฯ นั้น เป็นการดำเนินการของสมาคมฯ
วันที่ 25 พฤษภาคม 2564 นายกีรติ รัชโน อธิบดีกรมการค้าต่างประเทศ กระทรวงพาณิชย์ กล่าวชี้แจง ดังนี้
1. วิธีการจัดหาข้าวและส่งมอบภายใต้สัญญา G to G ในปัจจุบันโดยรัฐบาลมอบสมาคมผู้ส่งออกข้าวไทยดำเนินการไม่ใช่เรื่องแปลกใหม่ และเป็นสิ่งที่ได้ดำเนินการมาช้านานหลายยุคหลายสมัยในหลายรัฐบาลที่มีการขายข้าว G to G มา 20 กว่าปีแล้ว ซึ่งปัจจุบันได้ดำเนินการตาม “แนวทางปฏิบัติในการเจรจาและการทำสัญญาซื้อขายข้าวแบบรัฐต่อรัฐ (Government to Government : G to G)” ที่คณะกรรมการนโยบายและบริหารข้าวแห่งชาติ (นบข.) ได้มีมติเห็นชอบเมื่อวันที่ 6 ธันวาคม 2562 และคณะรัฐมนตรีมีมติรับทราบแนวทางปฏิบัติฯ ดังกล่าวเมื่อวันที่ 4 กุมภาพันธ์ 2563 โดยแนวทางปฏิบัติฯ มีที่มาตามที่คณะกรรมการป้องกันและปราบปรามการทุจริตแห่งชาติ (ป.ป.ช.) เสนอเรื่อง “มาตรการป้องกันการทุจริต กรณีการค้าระหว่างประเทศแบบรัฐต่อรัฐ จากโครงการรับจำนำข้าว และการระบายข้าวแบบรัฐต่อรัฐ” และกรมการค้าต่างประเทศได้ประชุมหารือร่วมกับหน่วยงานที่เกี่ยวข้องจัดทำแนวทางปฏิบัติดังกล่าวสำหรับใช้เป็นแนวทางในการขายข้าวแบบ G to G
โดยมติคณะกรรมการ นบข. ได้มอบหมายกรมการค้าต่างประเทศร่วมมือกับสมาคมผู้ส่งออกข้าวไทย ปรับปรุงหรือจัดหาข้าวส่งมอบให้แก่รัฐบาลประเทศผู้ซื้อตามสัญญา G to G โดยให้กรมการค้าต่างประเทศ ทำข้อตกลงความร่วมมือกับสมาคมผู้ส่งออกข้าวไทย ตามแบบข้อตกลงที่ผ่านการพิจารณาจากสำนักงานอัยการสูงสุดแล้ว ซึ่งเหตุผลที่มอบสมาคมผู้ส่งออกข้าวไทย เนื่องจากเงื่อนไขการส่งมอบข้าวในแต่ละสัญญา มีรายละเอียดในการปฏิบัติที่ต้องอาศัยความรู้ความชำนาญเฉพาะของผู้ที่มีประสบการณ์ มีความเชี่ยวชาญในการส่งข้าวไปต่างประเทศ และสมาคมฯ เป็นองค์กรที่มีภารกิจหลักในการส่งออกข้าวโดยตรง และมีสมาชิกที่มีความพร้อมในการส่งออกข้าว รวมทั้งมีศักยภาพในการรับประกันความเสี่ยงในการส่งมอบข้าวภายใต้สัญญา G to G อาทิ การเปลี่ยนแปลงของราคาข้าวในตลาด ความผันผวนของอัตราแลกเปลี่ยน สภาพอากาศที่ทำให้เกิดปัญหาส่งมอบข้าวล่าช้า ค่าเสียเวลาเรือและค่าปรับที่อาจเกิดขึ้น เป็นต้น
2. รัฐบาลในหลายยุคหลายสมัยได้มอบกรมการค้าต่างประเทศร่วมมือกับสมาคมผู้ส่งออกข้าวไทยจัดหาและส่งมอบข้าวแบบ G to G ให้ COFCO รัฐบาลจีน NFA รัฐบาลฟิลิปปินส์ และ BERNAS รัฐบาลมาเลเซีย เป็นต้น การที่ร่วมมือกับสมาคมผู้ส่งออกข้าวไทยเนื่องจากสมาคมผู้ส่งออกข้าวไทยมีความคล่องตัวในการดำเนินการและการบริหารจัดการ หากรัฐมาดำเนินการจัดหาและส่งมอบข้าวเองจะใช้เวลาในการดำเนินการในแต่ละขั้นตอนอาจทำให้การส่งมอบล่าช้า ซึ่งคำสั่งซื้อข้าว G to G ส่วนใหญ่ต้องการการส่งมอบโดยเร็ว ที่ผ่านมา สมาคมผู้ส่งออกข้าวไทยสามารถส่งมอบข้าวให้แก่รัฐบาลผู้ซื้อได้อย่างมีประสิทธิภาพเป็นไปด้วยความเรียบร้อยและไม่มีความเสียหายเกิดขึ้น ทันตามกำหนดเวลา สร้างความเชื่อมั่นให้กับประเทศผู้ซื้อ และรักษาชื่อเสียงของประเทศเป็นสำคัญ
3. สำหรับการเรียกเก็บค่าบริหารจัดการตันละ 150 บาทจากสมาชิกสมาคมฯ นั้น เป็นเรื่องภายในของสมาคมฯ ดำเนินการ มิได้เกี่ยวข้องกับกรมการค้าต่างประเทศ ซึ่งสมาคมฯได้ดำเนินการชี้แจงรายละเอียดผ่านสื่อแล้ว
วันอังคารที่ 25 พฤษภาคม 2564
ดีอีเอส เร่งติดตามผลการดำเนินงานสำคัญของกระทรวงฯ เร่งผลักดันอินเทอร์เน็ตเป็นสาธารณูปโภคพื้นฐาน - สร้างความตระหนักรู้ปลูกจิตสำนึกประชาชนให้รอบรู้เท่าทันข่าวปลอม
ดีอีเอส เร่งติดตามผลการดำเนินงานสำคัญของกระทรวงฯ เร่งผลักดันอินเทอร์เน็ตเป็นสาธารณูปโภคพื้นฐาน - สร้างความตระหนักรู้ปลูกจิตสำนึกประชาชนให้รอบรู้เท่าทันข่าวปลอม
เมื่อวันที่24พฤษภาคม2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานการประชุมผู้บริหารกระทรวงดิจิทัลเพื่อเศรษฐกิจและสังคมครั้งที่3/ 2564โดยมีนายทศพล เพ็งส้ม ผู้ช่วยรัฐมนตรีประจำนายกรัฐมนตรีปฏิบัติหน้าที่ประจำกระทรวงดิจิทัลเพื่อเศรษฐกิจและสังคมนายเนวินธุ์ช่อชัยทิพฐ์ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคมนายเอกสิทธิ์คุณานันทกุลเลขานุการรัฐมนตรีว่าการกระทรวงดิจิทัลเพื่อเศรษฐกิจและสังคมและนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมและคณะผู้บริหารกระทรวงดิจิทัลฯเข้าร่วมประชุมผ่านระบบvideo conference ณห้องประชุมMDES1ชั้น9 ทั้งนี้ที่ประชุมได้รายงานความคืบหน้าตามข้อสั่งการรัฐมนตรีอาทิการผลักดันให้อินเทอร์เน็ตเป็นสาธารณูปโภคพื้นฐานการปรับเปลี่ยนรูปแบบการทำงานภายในกระทรวงดิจิทัลฯประกอบด้วยการขับเคลื่อนการใช้ระบบe-office (paperless)การปรับเปลี่ยนโครงสร้างการทำงานของกระทรวงฯในส่วนภูมิภาค และการทบทวนภารกิจแผนงานการดำเนินงานของกระทรวงฯเพื่อให้สอดคล้องกับการปรับเปลี่ยนบริบทของประเทศนอกจากนี้ยังมีประเด็นการจัดการข่าวปลอมและข้อมูลเท็จเฉพาะประเด็นการเสริมสร้างความตระหนักรู้ปลูกจิตสำนึกและรอบรู้เท่าทันข่าวปลอมหรือข่าวเท็จและเรื่องอื่นๆได้แก่การสำรวจความคิดเห็นและความต้องการของผู้ประกอบการประชาชน เช่นเรื่องวัคซีนเป็นต้น
*********
วันจันทร์ที่ 24 พฤษภาคม 2564
บสย. ชี้สัญญาณดี “ค้ำประกัน สินเชื่อฟื้นฟู” ตัวเร่งฟื้นเศรษฐกิจ 18 พ.ค. อนุมัติค้ำแล้ว 2,840 ล้านบาท 2,260 ฉบับ
บสย. ปูพรมค้ำฯ “สินเชื่อฟื้นฟู” กระแสดี ดอกต่ำ ค้ำทุกเคส นำร่อง 5 สถาบันการเงินพันธมิตร ยอดอนุมัติค้ำฯ ณ 18 พ.ค. 2,840 ล้านบาท กระตุ้นเศรษฐกิจไทยและภาคธุรกิจเดินหน้าต่อเนื่อง
นางวสุกานต์ วิศาลสวัสดิ์ รักษาการผู้จัดการทั่วไป บรรษัทประกันสินเชื่ออุตสาหกรรมขนาดย่อม ( บสย.) เปิดเผยผลดำเนินงานโครงการค้ำประกันสินเชื่อฟื้นฟู ตาม พ.ร.ก.สินเชื่อฟื้นฟู-พักทรัพย์-พักหนี้ ตั้งแต่ 26 เม.ย.- 18 พ.ค. 2564 อนุมัติวงเงินค้ำประกันสินเชื่อ จำนวน 2,840 ล้านบาท อนุมัติหนังสือค้ำประกันสินเชื่อ (LG) จำนวน 2,260 ฉบับ ผ่าน ธนาคารไทยพาณิชย์ จำกัด (มหาชน) ธนาคารทหารไทยธนชาต จำกัด (มหาชน) ธนาคารกรุงศรีอยุธยา จำกัด (มหาชน) ธนาคารเพื่อการส่งออกและนำเข้าแห่งประเทศไทย และธนาคารกรุงไทย จำกัด (มหาชน) วงเงินค้ำประกันเฉลี่ยต่อราย 1.25 ล้านบาท โดยประเภทธุรกิจที่มีการค้ำประกันจำนวนมากราย ได้แก่ 1.การบริการ 2.การผลิตสินค้าและการค้าอื่นๆ 3.การเกษตรกรรม นับเป็นสัญญาณที่ดีของโครงการค้ำประกันสินเชื่อฟื้นฟู ซึ่งเริ่มมีการปล่อยสินเชื่อเข้าสู่ระบบ โดย บสย.ทำหน้าที่เป็นหลักประกัน ให้ผู้ประกอบการ พร้อมเงื่อนไขที่ดีที่สุดสำหรับผู้ประกอบการในขณะนี้คืออัตราดอกเบี้ยต่ำ ซึ่งคาดว่าภาพรวมการอนุมัติค้ำประกันสินเชื่อ ตั้งแต่สัปดาห์นี้เป็นต้นไป จะมีแนวโน้มเพิ่มขึ้นอย่างต่อเนื่องเนื่องจากธนาคารอยู่ระหว่างการพิจารณาอนุมัติสินเชื่อ รวมทั้งมีจำนวนธนาคารที่เข้าร่วมโครงการ ส่งคำขอมายัง บสย.ค้ำประกันมากขึ้น
โครงการค้ำประกันสินเชื่อฟื้นฟู เริ่มคิกออฟโครงการเมื่อวันที่ 26 เมษายน 2564 ที่ผ่านมา เป็นโครงการตามนโยบายของรัฐบาลที่ต้องการให้ความช่วยเหลือค้ำประกันเงินกู้ แก่ผู้ประกอบการที่ได้รับผลกระทบจาก Covid-19 ให้มีสภาพคล่อง หรือมีเงินทุนหมุนเวียนที่เพียงพอต่อการดำเนินธุรกิจ โดยใช้ บสย.เป็นหลักประกันในการขอกู้เงินจากธนาคาร มีวงเงินค้ำประกันสินเชื่อฟื้นฟู เฟสแรกจำนวน 100,000 ล้านบาทคาดว่าจะมีผู้ประกอบการ ให้ความสนใจใช้บริการมากขึ้น ด้วยจุดเด่นของโครงการสินเชื่อฟื้นฟู อัตราดอกเบี้ยต่ำ สามารถใช้ บสย.ค้ำประกันสินเชื่อได้ทุกเคส และยังเปิดกว้างขยายขอบเขตการค้ำประกันสินเชื่อมากกว่าปกติ จากกลุ่ม SMEs เป็นผู้ประกอบการทุกกลุ่มทั้งขนาดเล็ก ขนาดกลาง และครอบคลุมขนาดใหญ่ที่ขอสินเชื่อจากธนาคาร และผ่านการพิจารณาอนุมัติวงเงินสินเชื่อจากธนาคารแห่งประเทศไทย โดยทุกเคสที่มีเอกสารครบถ้วนที่ส่งมายัง บสย. จะได้รับการค้ำประกันสินเชื่อทั้งหมด
นอกจากนี้ บสย.ยังได้เพิ่มประสิทธิภาพการบริการจัดการภายใน เตรียมความพร้อมทั้งด้านบุคลากรและระบบปฎิบัติการอนุมัติค้ำประกันสินเชื่อ เพื่อรองรับปริมาณคำขอค้ำประกันสินเชื่อที่มีแนวโน้มเพิ่มจำนวนมากขึ้น โดยประสานการทำงานอย่างใกล้ชิดกับธนาคารพันธมิตร เพื่อเพิ่มประสิทธิภาพการอนุมัติค้ำประกันที่รวดเร็ว รวมทั้งได้เร่งประชาสัมพันธ์ “บสย.ค้ำทุกเคส” เพื่อสร้างความเข้าใจเกี่ยวกับแนวทางปฎิบัติและขั้นตอนการเข้าถึงสินเชื่อฟื้นฟู และการค้ำประกันสินเชื่อฟื้นฟูจาก บสย. ให้เข้าถึงผู้ประกอบการทุกกลุ่ม
นอกจากนี้ บสย.ได้เปิดช่องทางติดต่อ Call Center 02-890-9999 รวมทั้งศูนย์ที่ปรึกษาทางการเงิน SMEs หรือ บสย.F. A. Center โทร. 065-507-8999 Line @doctor.tcg เว็บไซต์ www.tcg.or.thและสำนักงานเขต บสย.ทั้ง 11 แห่ง เพื่อขอรับคำแนะนำการเข้าถึงแหล่งทุนและโครงการค้ำประกันสินเชื่อฟื้นฟูได้ทุกวันในเวลาทำการ
#บสยค้ำทุกเคส #ค้ำประกันสินเชื่อฟื้นฟู
วันอังคารที่ 25 พฤษภาคม 2564
ประชุมคณะกรรมการพิจารณาอุทธรณ์
กระทรวงเกษตรฯ จัดการประชุมคณะกรรมการพิจารณาอุทธรณ์ ตามระเบียบว่าด้วยการพิจารณาอุทธรณ์ พ.ศ. 2563
นายอำพันธุ์ เวฬุตันติ รองปลัดกระทรวงเกษตรและสหกรณ์ เป็นประธานในการประชุมคณะกรรมการพิจารณาอุทธรณ์ ครั้งที่ 4/2564 ณ ห้องประชุมกรมส่งเสริมสหกรณ์ เทเวศร์ กรุงเทพมหานคร โดยมีผู้แทนจากกรมส่งเสริมสหกรณ์ ผู้แทนจากสำนักงานปลัดกระทรวงเกษตรและสหกรณ์ กระทรวงการคลัง สำนักงานคณะกรรมการกฤษฎีกา กรรมการผู้ทรงคุณวุฒิในคณะกรรมการพัฒนาการสหกรณ์แห่งชาติและคณะทำงานที่เกี่ยวข้อง เข้าร่วมประชุมฯ ซึ่งการประชุมฯ ดังกล่าว มีการพิจารณาหารือข้ออุทธรณ์ ตามระเบียบว่าด้วยการพิจารณาอุทธรณ์ พ.ศ. 2563 จำนวน 6 เรื่อง